અમદાવાદ શહેરના નિકોલ, બાપુનગર, ઠક્કરબાપાનગર, ઘાટલોડિયા અને નારણપુરા એમ પાંચ બેઠક પર પાટીદાર ફેક્ટર જે તે પક્ષની હારજીત માટે મહત્વનું બનશે. ગ્રામ્ય વિસ્તારની દસ્ક્રોઇ બેઠક પર નિકોલના ૧૧૦ બૂથ ભળવાથી દસ્ક્રોઇમાં પણ આ ફેકટર અગત્યનું પરિબળ બનીને ઉપસ્યું છે. ઉત્તર ગુજરાતમાં ઊંઝા, વીસનગર, વિજાપુર, પાટણ, મહેસાણા, હિંમતનગર અને માણસા એમ સાત બેઠક અને મધ્ય ગુજરાતમાં પાદરા, વાઘોડિયા, ડભોઇ અને નડિયાદ એમ ચાર બેઠક પર પાટીદાર ફેકટર નિર્ણાયક બની શકે છે.